Príloha č. 1

**Opis predmetu zákazky**

### Názov, adresa a kontaktné miesto verejného obstarávateľa

Názov: Ministerstvo vnútra Slovenskej republiky – odbor hospodárskeho zabezpečenia sekcia ekonomiky MV SR

Adresa: Košická 47, 821 08 Bratislava

Krajina: Slovenská republika

Kontaktná osoba: Mgr. Tibor Suchovský

Telefón: 09610/54136

E-mail: tibor.suchovsky@minv.sk

URL zverejneného prieskumu: <https://josephine.proebiz.com>

**Názov zákazky**: *Kožený obal na služobné preukazy pre príslušníkov Hasičského a záchranného zboru*

**Druh zákazky**: tovar

**Spoločný slovník obstarávania (CPV)**: *18925200-1*

**Zákazka nie je delená na časti**

**Miesto dodania tovaru**: Ministerstvo vnútra SR, Košická 47, Bratislava

**Termín plnenia zákazky**: na základe objednávky do **30. 11. 2023**

**Opis predmetu zákazky**: *Kožený obal na služobné preukazy pre príslušníkov Hasičského a záchranného zboru*

**Podrobný opis predmetu:**

1. **Kožený obal s vtlačeným štátnym znakom v počte 3 000 kusov** na služobné preukazy pre príslušníkov Hasičského a záchranného zboru sú dodávané v súpravách, súprava pozostáva z usňového puzdra, v ktorom sú vložené 1 plastové puzdro, návod na ošetrovanie, celé je to vložené v igelitovom rýchlo uzatváracom sáčiku veľkosti cca 10 x 17 cm,
	1. usňové puzdro- farba tmavomodrá (podľa PANTONE 19-04023), useň hrúbky min. 1 mm, matný povrch,  rozmery cca 11,7 cm x 17,5 cm, skladací, na čelnej strane znak SR, vtlačený, výšky cca 32 mm, vo vnútornej strane na vkladanie, z ľavej strany useň, z pravej strany priehľadná plastová fólia, v celej ploche vytvorený vnútorný priestor pomocou pevnej podšívky v hornom okraji olemovanej kožou, prešitie  1 mm v kraji, 4 stehy/1 cm, vo vnútri vložený návod na ošetrovanie,
	2. plastové puzdro **-** priehľadné, veľkosť cca 97 x 152 mm, v dlhšej strane preloženie, z ľavej aj pravej strany po otvorení dvojité na vkladanie zo stredu,  v troch okrajoch zalaminované, puzdro sa nesmie používaním lámať.

**Komunikácia pri zisťovaní predpokladanej hodnoty zákazky**:

Verejný obstarávateľ bude pri komunikácií s uchádzačmi resp. záujemcami postupovať prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému <https://josephine.probiz.com> v položke „Knižnica manuálov a odkazov“.)

**Spôsob predkladania ponúk PHZ**:

Formou predloženia ponuky do predmetnej zákazky v elektronickej podobe v systéme JOSEPHINE umiestnenom na webovej adrese <https://josephine.proebiz.com> .

Verejný obstarávateľ môže zaslať záväznú objednávku alebo uzatvoriť zmluvu so záujemcom, ktorého cenová ponuka t. j. celková cena za predmet zákazky v EUR bez DPH bude najnižšia (z ponúk predložených v lehote na predkladanie ponúk), a za predpokladu, že spĺňa/splní všetky požiadavky verejného obstarávateľa uvedené v tejto výzve na predpokladanú hodnotu zákazky .

Cena v eurách musí byť konečná, stanovená vrátane všetkých nákladov súvisiacich so zabezpečením predmetu zákazky vrátane dopravy a iných nákladov spojených s dodaním tovaru na miesto dodania tovaru. cena musí byť uvedená ako cena celková za kožený obal spolu s plastovým puzdrom bez DPH, sadzba DPH, a cena s DPH.

 **Záujemca predloží s vyčíslením PHZ aj nasledovné vyplnené tlačivá:**

* v zmysle § 14 zákona č. 18/2018 Z. z. o ochrane osobných údajov a o zmene a doplnení niektorých zákonov jeho súhlas so spracovaním osobných údajov (tlačivo na súhlas je v prílohe),
* a vyhlásenie, že v súlade s § 32 ods. 1 písm. f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu (tlačivo o vyhlásení je v prílohe),
* 1 kus vzorky súpravy puzdra na služobné preukazy podľa bodu 1, ktoré treba doručiť na Košickú č. 47, 821 08 Bratislava pre Mgr. Tibor Suchovský s označením „Súťaž neotvárať“,
* materiálový list na základný materiál useň preukazujúci splnenie požadovaných parametrov,
* protokol od akreditovaného skúšobného laboratória potvrdzujúci identifikáciu usne použitej na usňovom puzdre,
* v cene zákazky sú zahrnuté aj dopravné náklady ), cena musí byť uvedená ako cena celková za kožený obal spolu s plastovým puzdrom bez DPH, sadzba DPH, a cena s DPH.

**Doplňujúce informácie**:

1. V prieskume predpokladanej hodnoty zákazky musia byť zahrnuté všetky náklady uchádzača spojené s dodaním tovaru, vrátane dopravy, manipulácie a iných možných nákladov spojených s dodaním tovaru.
2. Verejný obstarávateľ neposkytuje preddavky
3. Na základe písomne vystavenej objednávky bude vystavená faktúra
4. Prílohou faktúry musí byť dodací/montážny list potvrdený oprávneným zástupcom verejného obstarávateľa

V Bratislave dňa 19. 07. 2023

 .............................................................

 Ing. Martina Hrnčiarová

 riaditeľka odboru hospodárskeho zabezpečenia

 sekcie ekonomiky

 Ministerstva vnútra Slovenskej republiky